# Georgina Ribas

Georgina Ribas (Angola, 1882 - 1951) fou una pianista, musicòloga, professora de música i dirigent de diverses organitzacions del segle XX del moviment negre i feminista a Portugal, com el Partit Nacional Africà, el Grémio KE-Aflikana, també coneguts com el Gremi Africà i el Moviment de Dones Africanes. Fou una pionera de l'alliberament de les dones a Portugal.

## Trajectòria

Ribas nasqué a Angola i es traslladà a Portugal amb tres anys. Era filla d'una angolesa, descendent del baró de Cabinda, i d'un comerciant del Brasil. Es llicencià com a pianista en el Conservatori Nacional de Lisboa, i fou professora de música. Va tenir un fill, Tomaz, que va seguir els seus passos en les arts, i fou un reconegut musicòleg, escriptor, crític de dansa i teatre.
El 1929, dirigia la Lliga de Dones Africanes, o Moviment de Dones Africanes, una organització que formava part del Partit Nacional Africà. També formà part d'aquest mateix partit, que el 1932, segons la Tribuna D'Àfrica, tenia uns cinc mil membres distribuïts en els barris de Lisboa.
També formava part del Grémio Ké-Aflikana, conegut com a Gremi Africà.
El Gremi Africà, fundat el 28 d'agost del 1929, defensava la independència dels territoris colonitzats per Portugal, i volia, segons els seus estatuts, “competir pel prestigi social i mental dels africans, congregar i enfortir el vincles d'unió i solidaritat entre els nadius d'Àfrica i les ètnies nacionals i promoure l'elevació del nivell intel·lectual i la revitalització física dels pobles indígenes de l'Àfrica portuguesa”.
Fou vicepresidenta de l'Associació Africana Ké-Aflikana, amb la vicepresidenta de la Lliga de Dones Africanes Maria Dias de Alva Teixeira, i la secretària d'Assistència del Partit Nacional Africà Maria Nazareth Ascenso.
Georgina Ribas tingué una gran influència social i moral en els intel·lectuals africans que residien a Lisboa.(8)
El seu nom fou un dels pseudònims utilitzats per a les joves entrevistades a Portugal, en la tesi doctoral Experiències de joves afrodescendents, dones negres en l'educació professional: contribucions al treball social a Portugal i Brasil, per Heide de Jesus Damasceno (Facultat de Sociologia i Polítiques Públiques, 2021).

## Vegeu també

* Dones en la música

## Referències

* 1 2 3 4 «Georgina Ribas: musicóloga, feminista e força da intelectualidade africana» (en portugués). Afrolink, 13-09-2020. Arxivat de l'original el 2021-05-17. [Consulta: 5 abril 2021].
* 1 2 3 Roldão, Cristina. «Feminismo negro em Portugal: falta contar-nos» (en portugués). PÚBLICO. [Consulta: 5 abril 2021].
* 1 2 3 4 Varela, Pedro; Pereira, José Augusto «As origens do movimento negro em Portugal (1911-1933): uma geração pan-africanista e antirracista» (en portuguès). Revista de História, 179, 14-09-2020, pàg. 1–36. DOI: 10.11606/issn.2316-9141.rh.2020.159242. ISSN: 2316-9141 [Consulta: 1r juny 2021].
* ↑ «O Boletim da Liga Nacional Africana» (en portugués). Boletim da Liga Nacional Africana [Consulta: 5 abril 2021].
* ↑ «A Marcha do Tempo» (en portugués). [Consulta: 5 abril 2021].
* ↑ «Uma semente de um movimento negro silenciado». Falas Afrikanas [Consulta: 5 abril 2021].
* ↑ «As origens do movimento negro e da luta antirracista em Portugal no século XX: a geração de 1911-1933 | BUALA». www.buala.org. [Consulta: 5 abril 2021].
* ↑ grxnet.com. «Jornal de Angola - Notícias - A emergência do associativismo de cariz africano» (en portugués). Jornal de Angola. [Consulta: 5 abril 2021].
* ↑ Damasceno, Heide de Jesus «Experiências de jovens afrodescendentes/negras na educação profissional: Contribuições ao serviço social em Portugal e Brasil». ISCTE-IUL, 18-12-2020 [Consulta: 1r juny 2021].